钦定古今图书集成/理学汇编/学行典/第064卷 > 顾宪成语录 > 《消人欲铭》元·吴澄
## 钦定古今图书集成/理学汇编/学行典/第064卷 > 顾宪成语录 > 《消人欲铭》元·吴澄

“人欲之极，惟色与食。食能殒躯，色能倾国。紾兄搂子，
食色乃得。”将紾将搂，不亦大惑。必也谋道，必也好德。
而勿谋食，而勿好色。饮食男女，大欲存焉。不为欲流，
乃可圣贤。我思古人，以明制欲，常戒以惧，惟慎其独。
贤贤易色，好善不足，何暇色耽？恣情悦目，食无求饱。
志学惟笃，何暇食求，以极其腹？如或不然，是人其天。
贪淫蛊惑，有愧格言。好色是欲，德未见好；恶食是耻，
未足议道。呜呼！食色，人其戒兹。戒之如何？刚以治之。